《秦宫保封丘祠次王侍御二首 其二》
明代·尹台

风捲长河水作潮，尚思虎䩨飒金镳。艰危不假夷门节，汴洛真瞻马柱标。

张相功名称益久，韩侯惠爱颂邳遥。观风赖有巡方使，为采覃怀白屋谣。

作者简介：（1506—1579）明吉安府永新人，字崇基，号洞山先生。嘉靖十四年进士。授编修。迁国子司业，所奖拔多为名士。旋还任修撰，专理诰敕。忤仇鸾，几得罪，会鸾先被杀，乃已。严嵩欲结为姻好，拒之，遂有怨。出为南京祭酒，将行，劝嵩勿害杨继盛。历官为南京礼部尚书。留意理学，其学不傍门户，能密自体验。有《洞农堂集》。